Source: https://www.dukla.sk/o-nas/
Timestamp: 2019-08-22 16:12:54+00:00

Document:
O nás | Dukla - Vojenské športové centrum
Vojenské športové centrum DUKLA Banská Bystrica zabezpečuje prípravu štátnej športovej reprezentácie Slovenskej republiky v podmienkach rezortu ministerstva obrany. Nižšie uvedená mapa zachytáva rozmiestnenie pôsobísk jednotlivých športov..
Prijímanie talentovaných športovcov do strediska VŠC DUKLA Banská Bystrica sa vykonáva na základe:
– dosiahnutých výsledkov na medzinárodných podujatiach vo svojej vekovej kategórii ako ME, MS, Svetová univerziáda, Európsky festival mládeže,..
– na základe odporúčaní trénerov VŠC a
– na základe odporúčania Národného športového zväzu.
Štruktúra VŠC
Organizačná štruktúra Vojenského športového centra DUKLA Banská Bystrica pozostáva z riaditeľstva, dvoch odborov, niekoľkých oddelení a skupín, ktoré spadajú pod riaditeľa VŠC DUKLA. Odbormi sú Odbor riadenia športu a Odbor ekonomiky a správy majetku, na čele ktorých sú riaditelia odboru. Pod Odbor riadenia športu sa radí Oddelenie riadenia športovej prípravy, pod ktoré spadajú všetky športy zaradené do VŠC DUKLA, t.j. všetci športovci a tréneri v stredisku, ďalej sa pod tento odbor radí Oddelenie zdravotnej starostlivosti, Oddelenie administratívneho zabezpečenia športu a Skupina podporného tímu. Pod Odbor ekonomiky a správy majetku sa radí Oddelenie finančno-personálne, Oddelenie správy majetku a Skupina účtovania a evidencie.
Na riaditeľstve sa nachádza sekretariát riaditeľa, referenti pre Marketing a komunikáciu a referent na pracovisku administratívnej bezpečnosti (PAB). Pod riaditeľa VŠC DUKLA spadajú všetky spomínané odbory, oddelenia a skupiny. Jednoduchšie sa so štruktúrou môžete oboznámiť prostredníctvom priloženého dokumentu.
Prevádzkovateľ VŠC DUKLA Banská Bystrica prehlasuje, že poveril výkonom zodpovednú osobu na zaistenie ochrany práv dotknutých osôb, čím dáva možnosť transparentne informovať o bezpečnostných incidentoch a zodpovedania akýchkoľvek dotazov a otázok zo strany dotknutej osoby.
e-mail: rajcanova@dukla.sk
Určenie zodpovednej osoby na podávanie podnetov v zmysle zákona č. 307/2014 Z. z.
Na základe novelizácie zákona č. 307/2014 Z. z. bola Sekcia kontroly, Ministerstva obrany Slovenskej republiky, Kutuzovova 8, 832 47 Bratislava poverená, ako osoba zodpovedná za plnenie úloh zamestnávateľa podľa § 11, ods. 4 až 7 a § 12 zákona č. 307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov.
Spôsob podávania podnetov
(1) Oznamovateľ podáva podnet nasledujúcimi spôsobmi:
a) písomne na adresu Ministerstvo obrany Slovenskej republiky, Sekcia kontroly, Kutuzovova 8,
832 47 Bratislava s označením na obálke „PODNET O PROTISPOLOČENSKEJ ČINNOSTI“,
b) elektronicky na e-mailovú adresu protispolocenska.cinnost@mod.gov.sk,
c) zanechaním odkazu na telefonickom záznamníku linky ministra obrany Slovenskej republiky
o oznamovaní protispoločenskej činnosti na telefónnom čísle 0960/960 960,
d) telefaxom na telefónne číslo 0960/312 615,
e) ústne u zodpovednej osoby.
(2) Ak je podnet podaný ústne, zodpovedná osoba vyhotoví písomný záznam o podaní podnetu (ďalej len záznam“). Záznam obsahuje meno, priezvisko a adresu pobytu oznamovateľa (tieto údaje sa nevyžadujú, ak ide o anonymný podnet), predmet podnetu, deň a hodinu vyhotovenia záznamu, meno, priezvisko a podpisy zamestnancov zodpovednej osoby, ktorí záznam vyhotovili.
(3) Ak organizačná zložka uvedená v čl. 3 ods. 2 Smernice Vojenského športového centra DUKLA Banská Bystrica o podávaní podnetov o protispoločenskej činnosti v zmysle zákona č. 307/2014 Z.z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov (ďalej len “Smernica”) príjme podanie, označené na obálke ako „PODNET O PROTISPOLOČENSKEJ ČINNOSTI“, takéto podanie neotvára, ale ho bezodkladne, najneskôr do 3 pracovných dní, postúpi zodpovednej osobe. Organizačná zložka uvedená v čl. 3 ods. 2 Smernice, ktorá prijala podanie v neoznačenej obálke, pričom z jeho obsahu vyplýva, že ide o podnet podľa čl. 2 ods. 5, postúpi takéto podanie bezodkladne, najneskôr do 3 pracovných dní zodpovednej osobe.
(4) Organizačná zložka uvedená v čl. 3 ods. 2 Smernice Vojenského športového centra DUKLA Banská Bystrica o podávaní podnetov o protispoločenskej činnosti v zmysle zákona č. 307/2014 Z.z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov zverejní informácie o označení zodpovednej osoby a spôsobe podávania podnetov na svojom webovom sídle.
(5) Podanie označené ako „PODNET O PROTISPOLOČENSKEJ ČINNOSTI“ je oprávnený otvoriť iba vedúci zodpovednej osoby a ním poverený zamestnanec.
Štadión SNP má dnes 60 rokov
Na poľskej jednorazovke na ceste vybojoval Patrik Tybor 2. miesto, v horskej cyklistike v Rumunsku Haring zvíťazil
Na Zelenej stope sa z víťazstva tešil Martin Haring
1.liga Majstrovstiev Európy družstiev v atletike – víťazstvá Veszelku a Hrašnovej, bronz Bubeníka
Na Slovak Open 2019 triumfoval Michal Martikán, dve slovenské štafety na stupňoch víťazov
Ján Andrej Cully sa stal víťazom poslednej etapy pretekov Okolo Srbska

References: § 11
 § 12
 čl. 3
 čl. 3
 čl. 2
 čl. 3